《送文正公遗像与王东庐》
元代·黄庚

古画从来宝绘堂，遗君敢借旧珍藏。
貌存故国三公贵，泽衍来孙百世芳。
家庙几年成阙典，宗枝此日倍增光。
当时种德根苗远，分得槐阴到鹤乡。

作者简介：黄庚，字星甫，号天台山人，天台（今属浙江）人。出生宋末，早年习举子业。卒年八十馀。晚年曾自编其诗为《月屋漫稿》。事见本集卷首自序及集中有关诗文。黄庚诗，以原铁琴铜剑楼藏四卷抄本（今藏北京图书馆）为底本。校以影印文渊阁《四库全书》本（简称四库本）。两本卷次不同，文字亦各有错诲空缺，而底本多出校本诗十馀首。